**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. december 13-ai** ülésére

Tárgy: Szent Pio atya szobrának megvilágítása

**Tisztelt Képviselő-testület!**

A Kisbéri Római Katolikus Plébánia levelét mellékletben olvashatják.

A Nagyboldogasszony Római Katolikus Templom mellé kihelyezésre került Szent Pio atya szobrának megvilágításához kéri a Plébános úr a képviselő-testület segítségét.

A templom és a szobor a kisbéri 105 hrsz. alatti műemléki ingatlanon áll, mely tulajdonosa a Plébánia. Az egyház a megvilágítás kidolgozását és megvalósítását az önkormányzattól kéri.

Tekintettel arra, hogy a szobor műemléki ingatlanon áll, megkerestük az Örökségvédelmi Osztályt, akik a mellékelt tájékoztatást adták. Levelükben leírják, hogy a díszvilágítás kiépítése örökségvédelmi bejelentés köteles. A világítást meg kell terveztetni és a műszaki dokumentációt kell csatolni a bejelentés mellé. Azt követően tervtanács elé kell vinni.

A plébánia előtti tér tervezése lezárult, abban már nem lehet szerepeltetni a megvilágítást.

Javasoljuk, hogy az egyház egyeztessen Siklósi József tervező úrral és saját berkeiken belül próbálják meg megoldani a világítást. Kérem Tisztelt Képviselő-testületet, hogy a javaslatunkat támogatni szíveskedjen.

Kisbér, 2024. december 10.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

elvi szinten támogatja Szent Pio atya szobrának megvilágítását, de tevőlegesen abban nem tud részt venni. Javasolja a Kisbéri Római Katolikus Plébániának, hogy vegye fel a kapcsolatot Siklósi József tervezővel a kivitelezhetőség megvalósítása érdekében.

**Határidő:** azonnal

**Felelős:** Sinkovicz Zoltán polgármester